bin widermal in vancouver:-) gnuesse da no mini letschte paar taeg...han unterschlupf bimene kolleg vo minere homestay familiy gfunde.    min  zrugflug vo cancun isch alles i allem ziemli ufregend gsi. in cancun isch es chli windig gsi waegem hurrican, aber ueberhaupt noed so drastisch wiae i dae usa, nur es paar wulchaefaetze! uf jede fall isch d start phase vom flugi alles anderi wiae ruhig gsi. ziemli wulchae gha und dae flug ziemli wacklig...es paar fraue haend daenn afange umeschreie und quietsche, wils wohl ziemli verschrocke sind. bin mer vorcho wiae ufere achterbahn:-) aber mis herzli haet scho au chli poepperlet...    in LA hani  widermal ufs immigration office muesse, obwohl ich eigentlich nur ufem durchflug nach seattle und vancuover gsi bin! aber dasmal sind raecht netti zoll beamte gsi. aber han doch echli es durenand mit em visa...muess no flugunterlage ischicke und so, aber das machi daenn i dae schwiiz. hans widermal knapp uf diae letscht minute uf min aschlussflug uf seattle gschafft. det hani daenn d nacht ufem flughafe am bode verbracht, wil min flueger uf vancouver erscht am naechschte morge ab isch. muess mer au mal erlaebt  ha:-) bin daenn imene proppeler flugi guet in vancouver acho!    han aber no ziemli schlaechti nachrichte: am letschte morge, vorem flug isch miaer mini camera klaut worde...das heisst, all mini fotis vo mexico sind weg...schiist mi schoen ah, aber chan nuet me degaege mache. aber es haet mer so guet gfalle det, wird eh namal dethi gha!    in 3 taeg bini scho i dae schwiiz...Samschtig, 10.20 am morge, freu mi wider heizcho!